open-index/open-wikipedia-markdown huggingface dataset:
திருவரங்குளம் சிவன் கோவில்

**திருவரங்குளம் சிவன் கோவில்** (*Thiruvarangulam Shiva Temple*) இந்ந்தியாவின் தமிழ்நாடு மாநிலம் புதுக்கோட்டை மாவட்டத்தில் ஒன்றியமாக விளங்கும் திருவரங்குளத்தில் அமைந்துள்ளது. மிகவும் பழமையான இச்சிவன் கோவிலின் மூலவர் அரங்குளநாதர் என்ற பெயராலும் இவருடைய  துணைவியார் பிரகதாம்பாள் என்றும் அழைக்கப்படுகிறார். கோயில் பிரகாரத்தில் உள்ள தட்சிணா மூர்த்தி கைகளில் வீணையுடன் நன்றி கூறுகிறார்.

காலை 6:00 மணி முதல் 11:00 மணி வரையிலும் மாலையில் 4:00 மணி  முதல் இரவு  8:30 மணி வரையிலும் கோவில் திறந்திருக்கும்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
அன்னகாரன் குப்பம்

**அன்னகாரன் குப்பம்** (Annakarankuppam) என்பது தமிழ்நாட்டின், கடலூர் மாவட்டத்தில் பண்ணுருட்டி வட்டத்தில் உள்ள ஒரு கிராமமாகும். இந்தக் கிராமம் மாவட்டத் தலைநகரான கடலூரில் இருந்து 35 கி.மீ. தொலைவும், பண்ணுருட்டியில் இருந்து 9 கி.மீ. தொலைவிலும், மாநிலத் தலைநகரான சென்னையில் இருந்து 203 கி.மீ. தொலைவிலும் உள்ளது.  இந்தக் கிராமத்தில் உள்ள இரண்டு தெருக்களில் வாழும் குறிப்பிட்ட வகையறா மக்களின் வீடுகளில் கதவு வைக்கப்படுவதில்லை. கதவுக்கு பதில் மரத்தால் செய்த படல் கொண்டோ அல்லது துணிகொண்டோ வாசலை  அடைத்துக் கொள்வதை வழக்கமாக கொண்டுள்ளனர்.

## வரலாறு
இந்த மக்களின் முன்னோர்கள் காலத்தில் எல்லா வீட்டுக்கும் கதவு இருந்துள்ளது. ஒரு காலத்தில் இவர்களின் குடும்பக் கன்னிப் பொண் ஒருவரை ஏதோ ஒரு காரணத்தால் கதவில் வைத்து நெறித்துக் கொன்றுவிட்டனர். அதன்பிறகு ஊரில் அந்நக் கன்னிப்பெண்ணின் ஆவியால் வேண்டாத நிகழ்வுகள் ஏற்பட்டதாக மக்கள் நினைத்தனர்.

இதற்குப் பரிகாரம் கேட்டபொழுது, ‘எனக்கு ஏற்பட்ட கதி இன்னொரு பொண்ணுக்கு ஏற்படக் கூடாது. அதனால், நீங்கள் யாரும் கதவு வெத்து வீடு கட்டக்கூடாது. நானே கதவாக இருந்து காவல் காப்பேன்' என்று அந்தப் பொண்னின் ஆவி கூற, அன்றிலிருந்து வீடுகளுக்கு கதவுகள் அமைப்பதில்லை. அந்தப் பொண்ண பூவாடைக்காரி என்ற பெயரால் வணங்கிவருகின்றனர்.
## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
புண்டல்கண்ட் முக்தி மோர்ச்சா

புண்டேல்கண்ட் முக்தி மோர்ச்சா (ஹிந்தி: बुन्देलखंड मुक्ति मोर्चा, Bundelkhand Liberation Front), இந்தியாவில் ஒரு அரசியல் கட்சி. திரைப்பட நட்சத்திரமான ராஜா பண்டேலா கட்சியின் தலைவர் ஆவார். ஒரு புண்டேகாந்த் மாநிலத்தை உருவாக்குவதற்கான போராட்டம் (இன்று உத்தரப் பிரதேசம் மற்றும் மத்தியப் பிரதேசத்தின் பகுதி). 2004 ஆம் ஆண்டு மக்களவைத் தேர்தலில் பன்டெலா ஜுன்ஸியில் ஒரு இந்திய தேசிய காங்கிரசில் டிக்கெட் போட்டார். புண்டேலாவுக்கு 104 584 வாக்குகள் கிடைத்தன).
## மேற்கோள்கள்

பகுப்பு:பிற மொழி வார்த்தைகளைக் கொண்ட கட்டுரைகள்
குட்டிக்கிருஷ்ண மாரார்

**குட்டிக்கிருஷ்ண மாரார்** (*Kuttikrishna Marar*) (14 ஜூன் 1900 - 6 ஏப்ரல் 1973) கேரளாவின் பட்டாம்பியில் பிறந்த ஒரு இந்திய எழுத்தாளர் மற்றும் இலக்கிய விமர்சகர் ஆவார். இலக்கிய விமர்சகத் துறையில் அவர் தவறாக உணர்ந்த எதையும் கேட்கத் தயங்கியதில்லை. இலக்கியத்தில் ஆராதனை மற்றும் பிரதிபலிப்புக்கு எதிர்ப்புக் காட்டவும் அவர் தயங்கவில்லை. பாரதபர்யதனம் குறித்த அவரது படைப்பு, மகாபாரதத்தை விமர்சன ரீதியாக ஆய்வு செய்து பல சிறப்புகளைப் பெற்றுத் தந்தது. ஐசிஎஸ்இ பாடத்திட்டத்தின் ஒரு பகுதியாக இது உள்ளது.

## விருதுகள்
பட்டாம்பியில் உள்ள சமஸ்கிருத கல்லூரியிலிருந்து சாகித்திய சிரோன்மணி தேர்வில் தேர்ச்சி பெற்றார். கேரளா கலாமண்டலத்தில் சாகித்யாச்சாரியா பணியைத் தொடங்கினார். 15 ஆண்டுகளுக்கும் மேலாக அவர் மகாகவி வல்லத்தோள் நாராயண மேனனுடன் இருந்தார், மேலும் அவரது எழுத்துகளில் பலவற்றை வெளியிட்டார். 1938 முதல் 1961 வரையான காலப்பகுதியில் அவர் மலையாள நாளேடான மாத்ருபூமி புத்தகத்தின் பிழைதிருத்துபவராக (proofreader) இருந்தார். 1967 ஆம் ஆண்டில், பட்டாம்பி ஸ்ரீ நீலகண்ட சமஸ்கிருத கல்லூரியிலிருந்து ”சாகித்திய ரத்னம் விருது” மற்றும் திருப்புனித்தூரா சமஸ்கிருதக் கல்லூரியின் 'சாகித்திய நிபுணன்’ விருதினையும் பெற்றார். அவர் எம். பி. பால் விருது மற்றும் 1966 ஆம் ஆண்டு கேந்திர சாகித்திய அகாதமி விருது (மலையாளம்) பெற்றார்.
 
மலையாளசைலி  எனும் நூல் மலையாளமொழி பயணத்திற்கு உதவும் நம்பகமான நூல்களில் ஒன்றாகும்.  மாராரின் இன்னொரு முக்கியமான படைப்பான, மகாபாரதத்தின் காவியங்கள் மற்றும் முக்கிய நிகழ்வுகளின் பாரதபர்யதனம் (பாரத மூலம் பயணம்) மிக முக்கியத்துவம் வாய்ந்ததாகும். பாரதப் பர்யதனம், சாகித்தியசல்லாபம், தந்தகோபுரம், கைவிளக்கு (இலக்கிய விமர்சனங்களின் தொகுப்புகள்) இவரது இலக்கிய விமர்சனப் படைப்புகளாகும் மேலே உள்ளவற்றுடன், இலக்கிய விமர்சனங்களில் 19 க்கும் அதிகமான இவரது கட்டுரைகள் உள்ளன.

ஏப்ரல் 6, 1973 இல் அவர் இறந்தார்

## குறிப்புகள்

## வெளி இணைப்புகள்
*‘Marar, a great inspiration for me’
*Vayalar award for work on Kuttikrishna Marar 

பகுப்பு:1900 பிறப்புகள்
பகுப்பு:கேரள எழுத்தாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:மலையாள எழுத்தாளர்கள்
வட இந்தியக் குடைவரை

வட இந்தியக் குடைவரை
இந்தியாவில் மரம் மண் செங்கல் எனும் அழிந்துவிடும் பொருட்களை விடுத்து கல்லைக் கோயிலுக்குப் பயன்படுத்தும் முறை மெளாியா் காலத்தில் துவங்கியது.  இயற்கையான குகைத் தளங்களை நாடி சமணத் துறவிகள் தங்கிய காலகட்டத்தில் ஆசீவகத் துறவிகளுக்காக பீகார் மாநிலத்தில் உள்ள பராபரா் குன்றுகளில் அசோகராலும் அவரது பேரன் தசரதனாலும் குடைவரைகள் தோற்றுவிக்கப்பட்டன.  அவற்றுள் ஒன்று இந்த வட இந்தியக் குடவரை. 
**
ஹீனயான சைத்தியங்கள்**

	மேற்குத் தொடா்ச்சி மலையில் நாசிக் நகாிலிருந்து சுமார் 200 கல் தொலைவிற்குள் எட்டு சைத்தியக்குழுக் குடைவரைகள் அமைந்துள்ளன.

	இவை உருவாக்கப்பட்ட கால அடிப்படையில் பாஜா கொண்டானே பிதல்கோரா அஜந்தா (எண்-10) பேஸ்தா அஜந்தா (எண்-9) நாசிக் கார்லே என்று வாிசைப்படுத்துவா்.  இவற்றில் முதல் நான்கு சைத்தியங்கள் கி.மு. இரண்டாம் நுாற்றாண்டையும் ஏனைய நான்கும் கி.மு. முதல் நுாற்றாண்டையும் சார்ந்தவையாகக் கருதப்படுகின்றன. 

**கொண்டானே குடைவரை**

	பாஜா சைத்தியங்களின் காலத்திற்குப்பின் குடையப்பட்டவை கொண்டானே குழுமச் சைத்தியங்களாகும்.  ராய்காட் மாவட்டத்தில் உள்ள இக்குடைவரைகளை அடைவது சிரமமான பணியாகும்.  எனினும் இதன் முகப்பு மிகவும் எழிலாந்ததாகும்.  பாஜாவில் உள்ள சைத்தியத்தின் முகப்பில் இரு கற்துாண்களுக்குப் பதிலாக மரத்துாண்களை நிறுவியமைக்கான அடையாளம் காணப்படுகிறது.  கொண்டானே சைத்தியம் துாண்களின் ஒரு பகுதி கல்லிலேயே செதுக்கப்பட்டுள்ளது.  வளா்ச்சி நிலையைக் காட்டுகிற இச்சைத்தியம் 62 அடி நீளமும்  26 அடி அகலமும்  28 அடி உயரமும் கொண்டது. 

பகுப்பு:குடைவரைகள்
மயோட்டோபா

**மயாத்ரோபா** என்பது ஐரோப்பா மற்றும் வட ஆப்பிரிக்காவில், பூக்களின் மகரந்த சேர்க்கைக்கு உதவும் ஹோவர்ப்ளை பேரினத்தை சேர்ந்த பூச்சியாகும். ஒவ்வொரு ஆண்டும் மே முதல் செப்டம்பர் வரை மலர்களில் இவ்வண்டினைக் காண முடியும். இது பெரும்பாலும் மரத் தண்டுகளின் ஆழமற்ற அழுகிப் போகும் துளைகளில் உள்ள கரிம நீர்க்குழாயில் உள்ள பாக்டீரியாவையும் அதன் லார்வாக்களையும் உணவாக்கி கொள்கின்றன.  

## வகைகள்
* *M. florea* (லின்னேயஸ், 1758)
* *M. semenovi* சிமிர்னோவ், 1925
* *M. usta* (வோலஸ்டன், 1858)

## மேற்கோள்கள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:பூச்சிகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பாலையக் கோட்டை

**இந்தியா,  தமிழ்நாடு,  திருவாரூர் மாவட்டம், மன்னார்குடி வட்டத்தில்**  பாலையக்கோட்டை கிராமம் அமைந்துள்ளது. இக்கிராமம் ஆறுகள், குளங்கள், நெல் மற்றும் வாழை ஆகியவை விளையும் வயல்வெளிகள் ஆகியவற்றால் சூழ்ந்துள்ளது.  வடக்கு தெரு, தெற்கு தெரு, நடுத் தெரு, மேலத் தெரு,  முதன்மை சாலைத் தெரு போன்ற  தெருக்கள் இதில் உள்ளன.  அனைத்துத் தெருக்களும் ஆற்றுப் படுகையை முடிவாகக் கொண்டிருப்பது இக்கிராமத்தின் சிறப்பாகும். இதன்  வடபகுதியில்  அருகில்   மன்னார்குடி  நகரமும்  மேற்கில்  திருமக்கோட்டை கிராமமும் காணப்படுகின்றன. இக் கிராம மக்கள் உலகளவில் பரவி   அந்நிய செலாவணியை ஈட்டுபவர்களாக உள்ளனர்.  குடும்பத்திற்கு ஒருவராவது  வெளிநாட்டில் வேலை செய்பவர்களாக இருக்கின்றனர். அவர்களுள் அதிகம்பேர் சிங்கப்பூரில்  உள்ளனர்.  ஆகவே,  இந்தக் கிராமம்  ' ' ' குட்டி சிங்கப்பூர் ' ' ' என்று அழைக்கப்படுகிறது.

பகுப்பு:திருவாரூர் மாவட்டத்திலுள்ள கிராமங்கள்
கருவிப்பெட்டி (கல்வியியல்)

**கருவிப்பெட்டி** என்பது கற்றல் கற்பித்தலில் ஒவ்வொரு பாடத்தலைப்பிற்கும் ஏற்றவாறு, ஒன்று அல்லது அதற்கு மேற்பட்ட ஊடகங்கள், பொருட்கள் மற்றும் கருவிகள் அனைத்தும் சேகரித்து வைக்கப்படும் பெட்டி ஆகும்.
## தயாரிக்கும் முறை
ஆசிரியர் பாடப்பொருளை அடிப்படையாகக் கொண்டு தனது கற்பித்தல் முறைக்கும், பயன்பாட்டிற்கும் ஏற்றவாறு தயாரித்து கொள்ளலாம்.
மாணவர்களை பொருட்களை சேகரிக்கும் பணியில் ஈடுபடுத்தலாம். அவ்வாறு மாணவர்களை ஈடுபடுத்தும் பொழுது, அவர்களுக்கு ஆர்வம் பெருகும், பொருட்களைச் சரியான முறையில் கையாளுவதற்கும், சேதம் விளைவிக்காமல் பாதுகாப்பதற்குமான பொறுப்புணர்வு ஏற்படும். சேகரித்து வைக்கக்கூடிய பொருட்கள் அனைத்தும் எளிதில் கிடைக்கக்கூடியாதாகவும், அதிக செலவில்லததாகவும் இருத்தல் நலம். ஒவ்வொரு பாடத்திலும் உள்ள ஒத்த திறன்களுக்கேற்ப பொருட்கள் சேகரிக்கப்பட்டிருப்பின், எல்லா பாடங்களிலும் இதனைப் பயன்படுத்தலாம்.
## சேகரித்து வைக்கப்படும் பொருட்கள்
* உண்மை பொருட்கள்
* மாதிரிப் பொருட்கள்
* புத்தகத் தொகுப்புகள்
* சிறுவர் கலைக்களஞ்சியங்கள்
* வரைபடங்கள்
* படங்கள் அடங்கிய தொகுப்புகள்
* தேசப்படங்கள்
* பூமி உருண்டை
* பொம்மலாட்டங்கள்
* சிறு சிறு சோதனைகளைச் செய்து காண்பிப்பதற்குத் தேவையான பொருட்கள்
* வரைக்கோட்டுப்படங்கள்
* சுருள்படங்கள்
* தலைமேல் படவீழ்த்திக்கான ஒளி ஊடுறுவும் தாள்கள்
* நழுவங்கள்
* ஒளி/ஒலி நாடாக்கள்
போன்ற அனைத்தையும் சேகரித்து வைக்கலாம்
## பயன்கள்
* மாணவர்களின் முழு பங்கேற்பைத் தூண்டுகிறது.
* பல்புலன்வழிக் கற்றல் மற்றும் தனியாகக் கற்றலை மேம்படுத்துக்கிறது.
* கற்றலை மகிழ்ச்சியுடையதாக மாற்றுகிறது.
* வரையறுக்கப்பட்ட கற்றல் நோக்கங்கள், குறிப்பிட்ட உபகரணங்கள் மூலம் விளக்கப்படுவதால் கற்றல் எளிமையாக்கப்படுகிறது.

## உசாத்துணைகள்
#கற்றலை எளிதாக்குதலும் மேம்படுத்துதலும் (இரண்டாம் ஆண்டு), முனைவர் D.குமார், தமிழ்நாட்டுப் பாடநூல் கழகம், கல்லூரிச் சாலை, சென்னை-600 006, (2009), பக்கம்:8,9
#கல்விநுட்பவியல், வளநூல், ஆசிரியர் கல்விப் பட்டயப் பயிற்சி, முனைவர்.அ.பன்னீர்ச்செல்வம், தமிழ்நாட்டுப் பாடநூல் கழகம், கல்லூரிச் சாலை, சென்னை-600 006, (2001), பக்கம்:47-59
#செய்முறைப் பயிற்சி, வளநூல், ஆசிரியர் கல்விப் பட்டயப் பயிற்சி, முனைவர்.பி.எஸ். பாலசுப்ரமணியன், தமிழ்நாட்டுப் பாடநூல் கழகம், கல்லூரிச் சாலை, சென்னை-600 006, (2009), பக்கம்:79-117

பகுப்பு:கல்வியியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
நெல் ஆய்வு நிலையம், திரூர்

thumb|நெல் ஆராய்ச்சி நிலையம், திரூர்

**நெல் ஆராய்ச்சி நிலையம், திரூர்** (*Rice Research Station, Tirur*) இந்தியாவின் தமிழ்நாடு மாநிலம் திருவள்ளூர் மாவட்டம் செவ்வாப்பேட்டை சாலை அருகில் உள்ள திரூர் கிராமத்தில் அமைந்துள்ளது. திரூர் நெல் ஆராய்ச்சி நிலையம் தமிழ்நாடு வேளாண் பல்கலைகழகத்தின் ஆராய்ச்சி நிலையங்களுள் ஒன்றாகும்; மற்றுமொரு நெல் ஆராய்ச்சி மையம் அம்பாசமுத்திரத்தில் உள்ளது .

## வரலாறு
திருவள்ளுர் மாவட்டத்தில் உள்ள திரூர் பகுதியில் 15.85 எக்டேர் பரப்பளவில் இந்நெல் ஆராய்ச்சி நிலையம் தொடங்கப்பட்டது. 1942-ஆம் ஆண்டு நெல் பரிசோதனை நிலையமாக இது தொடங்கப்பட்டது. 1981-ஆம் ஆண்டு தமிழ்நாடு வேளாண் பல்கலைக்கழகத்தின் கட்டுப்பாட்டிற்குள் கொண்டு வரப்பட்டு 1982-ஆம் ஆண்டு நெல் ஆராய்ச்சி நிலையமாக பெயர் மாற்றம் செய்யப்பட்டது .

## இருப்பிடம்
திரூர் நெல் ஆராய்ச்சி நிலையம் சென்னை-அரக்கோணம் இரயில் பாதையில் அமைந்துள்ள செவ்வாப்பேட்டை சாலை என்ற  தொடர்வண்டி நிலையத்திற்கு தெற்கே 1.5 கி.மீ. தொலைவிலுள்ள திரூர் குப்பம் என்ற கிராமத்தில் அமைந்துள்ளது; சென்னையிலிருந்து இதன் தொலைவு சுமார் சுமார் 35 கி.மீ. ஆகும்.

## முக்கியச் செயல்பாடுகள்
திரூர் நெல் ஆராய்ச்சி நிலையத்தின் முக்கியச் செயல்பாடுகளுள் சில:
* மேட்டு நிலம், மானாவாரி மற்றும் பாசன நிலங்களுக்கேற்ற அதிக மகசூல் தரும், தரமான நெல் இரகங்களை உருவாக்குதல்.
* களர், உவர் மற்றும் கடலோரப் பகுதிகளுக்கு ஏற்ற இரகங்களை உருவாக்குதல்.
* டி.கே.எம் 9, டி.கே.எம் 11 மற்றும் டி.கே.எம் (ஆர்) 12, ஏ.டி.ட்டி, 43, ஏ.டி.ட்டி (ஆர்) 45.ஆகிய ரகங்களுக்கு கரு மற்றும் வல்லுனர் விதைகளை உற்பத்தி செய்தல்.
* குலை நோய், துங்ரோ நோய், இலைகீறல் நோய், இலைமடக்குப்புழு மற்றும் கரு வண்டு எதிர்ப்பு இரகங்களை உருவாக்குதல்.
* திருவள்ளூர் மற்றும் காஞ்சிபுரம் மாவட்டங்களைச் சேர்த்த விவசாயிகளுக்கும், விரிவாக்க அலுவலர்களுக்கும் அவர்களின் தேவைகளை அறிந்து நிவர்த்தி செய்தல்.

## ஆராய்ச்சிகள்
இங்கு செய்யப்படும் ஆய்வுத் தலைப்புகளில் சில:
* தாவர இனப்பெருக்கம் மற்றும் மரபணுவியல் 
* மண் அறிவியல் 
* பயிர் வினையியல் 
* வேளாண் பூச்சியியல் 
* பயிர் நோயியல் 
* வேளாண் பொறியியல்

## மேற்கோள்கள்


பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாடு வேளாண்மைப் பல்கலைக்கழகம்
பகுப்பு:தமிழ்நாட்டில் உள்ள நெல் ஆய்வு நிலையங்கள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
காஸ் விதி

இயற்பியலில், **காஸ் விதி** (Gauss' law) காஸ் பாய விதி என்றும் அறியப்படுகிறது. இவ்விதி, எந்தவொரு மூடிய பரப்பின் வழியே செல்லும் மின்புலப் பாயத்தையும், அப்பரப்பினுள் உள்ள மொத்த மின்னூட்டத்தையும் தொடா்புபடுத்துகிறது.

இவ்விதி முதன்முதலில் 1773 ஆம் ஆண்டு ஜோசப்-லூயி லாக்ராஞ்சி என்பவரால் உருவாக்கப்பட்டது . பின்னா்,1813ஆம் ஆண்டில் கார்ல் ஃப்ரெடெரிக் காஸ் என்பவரால் பின்பற்றப்பட்டது. இரண்டு விதிகளும் நீள்வட்டத்தின் ஈா்ப்பின் பின்னணியில் உருவாக்கப்பட்டுள்ளது. காஸ் விதி மாக்ஸ் வெல்லின் நான்கு சமன்பாடுகளில் ஒன்றாகும். மாக்ஸ் வெல் சமன்பாடு மின்காந்தவியலின் அடிப்படையாகும். காஸ் விதி கூலும் விதியிலிருந்து வரவழைக்கப்படும். அதேபோல், கூலும் விதி காஸ் விதியிலிருந்தும் வரவழைக்கப்படும்.

## விளக்கம்

இவ்விதியின்படி, எந்தவொரு மூடிய பரப்பில் செயல்படும் மின்புலத்தின் மொத்த பாய மதிப்பு (ΦE ), அப்பரப்பில் உள்ள மொத்த மின்னூட்டத்தின் 1/ε0 மடங்குக்குச் சமம். 
:\Phi_E = \frac{Q}{\varepsilon_0}

இந்த மூடப்பட்ட கற்பனைப் பரப்பு காஸ்ஸியன் பரப்பு என்றழைக்கப்படுகிறது. S என்ற மூடிய பரப்பின் வழியே செல்லும் மின்புலப் பாயம் (E) பரப்பினுள் உள்ள மொத்த மின்னூட்டத்தின் மதிப்பை மட்டுமே சாா்ந்தது. ஆனால், அம்மின்னூட்டங்கள் அமைந்துள்ள இடத்தைச் சாா்ந்ததல்ல என காஸ் விதியிலிருந்து அறிகிறோம். பரப்புக்கு வெளியே உள்ள மின்னூட்டங்கள் மின்புலப் பாயத்திற்கு காரணமாவதில்லை.

காஸ்விதி, இயற்பியலில் உள்ள பல்வேறு பகுதிகளில் உள்ள விதிகளுடன் நெருங்கிய கணித தொடா்பினைக் கொண்டது. உதாரணமாக காந்தவியலுக்கான காஸ் விதி மற்றும் ஈா்ப்பு விசைக்கான காஸ்விதி ஆகிய விதிகளுடன் நெருங்கிய கணித தொடா்பினைக் கொண்டுள்ளது. எந்தவொரு தலைகீழ் இருமடி விதியும் காஸ் விதியை போன்று உருவாக்கப்படலாம். காஸ் விதி, கூலும் விதியின் தலைகீழ் இருமதி விதிக்கு சமமாகும். அதே போல் ஈர்ப்பு விசைக்கான காஸ் விதி, நியுட்டனின் ஈா்ப்பு விதியின் தலைகீழ் இருமடிக்கு சமமாகும்.

## மேற்கோள்கள்

## வெளி இணைப்புகள்
*
* MIT Video Lecture Series (30 x 50 minute lectures)- Electricity and Magnetism Taught by Professor வால்டர் லீவின்.
*section on Gauss's law in an online textbook 
*<small>MISN-0-132</small> ''Gauss's Law for Spherical Symmetry'' (PDF file) by Peter Signell for Project PHYSNET.
*<small>MISN-0-133</small> ''Gauss's Law Applied to Cylindrical and Planar Charge Distributions'' (PDF file) by Peter Signell for Project PHYSNET.

பகுப்பு:இயற்பியல் விதிகள்
பகுப்பு:ஆள்பெயர் சூட்டப்பட்ட இயற்பியல் விதிகள்
பகுப்பு:நிலைமின்னியல்
பகுப்பு:மாக்சுவெல்லின் சமன்பாடுகள்
பகுப்பு:மின்காந்தவியல்
சீவல மாற பாண்டியர்

## சீவல மாற பாண்டியர்
தென்பாண்டி நாட்டை ஆண்டு வந்த குறுநில மன்னர்களுள் சீவல மாற பண்டியர் ஒருவர். இவர் பாண்டிய மரபினை சார்ந்தவர். இவருடைய தலைநகரமாக வீரவநல்லுர் என்ற இடம் அமைந்திருக்கிறது. இந்நகர் வீரைமாநகர் என்றும் வழங்கப்படும். நாடாளும் மன்னரான இவர் குடிமக்களின் அன்பு கொண்டு அரசாட்சி செய்ததுடன் அமையாது இராசை என அழைக்கப்பெரும் சங்கரநயினார் கோயில் என்ற திருத்தலதில் கோயில் கொண்டு எழுந்தருளியிருக்கும் சங்கரநாராயண சுவாமி என்ற இறைவனிடமும் தணியாத  அன்பு கொண்டு வாழ்ந்து வந்தார்.

நாட்டுப்பற்று,இறைப்பற்று இவற்றுடன் தீராத தமிழ்ப்பற்றும் கொண்டிருந்தார்.சங்கரநாராயணசுவாமி கோயிற்புராணம் என்ற பக்திச்சுவை ததும்பும் நூலின் பிற்பகுதி ஏழு சருக்கங்களையும் இச்சீவல மாறப்பாண்டியர் பாடியுள்ளான் என்ற செய்தி இவர் தமிழ் புலமைக்கு சான்றாக அமைகிறது. இந்நூலின் முதல் ஆறு சருக்கங்களை பாடியவர் முத்துவீரக்கவிராயர். சருக்கங்களில் இப்புலவர் நாட்டு சிறப்பையும் நகரச்சிறப்பையும் இறைவனின் திருவுருவச்சிறப்பையும் எடுத்து மொழிந்துள்ளார். நாடு நகர வருணனைப் பகுதியுள் முத்துவீரக்கவிராயரின் கற்பனை வளத்தையும் அணி நலனையும் சொல்லாட்சித்திறனையும் கண்டு களிக்கலாம்.

இந்நூலின் பிந்திய ஏழு சருக்கங்களைப் பாடிய சீவலமாறப் பாண்டியர் இறைவனுடன் தொடர்புடய செய்திகளையும் புரான வரலாறுகளையும் கூறி மகிழ்கின்றார். இந்நூலின் பிற்பகுதியினை பாடிய சீவல மாறப் பாண்டியரின் காலம் கி.பி.பதிணெட்டாம் நூற்றாண்டு என்று அறிஞ்சர்களால் கருதப்பெறுகின்றது. நூலுள் இடம்பெறும் சாற்றுக் கவி சிறப்புப் பாயிரம் மூலம் சீவலமாறப்பாண்டியருக்கு காலத்தால் முற்பட்டவர் முத்துவீரக்கவிராயர் என்பது புலனாகின்றது. பண்டைய தமிழகத்தில் நாடாளும் தமிழ் மன்னர்கள் பலர் தமிழ் புலமையும் பெற்றிருந்தனர். அவ்வரிசையில் சீவல மாறப்பாண்டியரும் வைத்து எண்ணத்தக்கவராவார்.

## மேற்கோள்கள்
 
பகுப்பு:குறுநில மன்னர்கள்
வாப்கை (சட்டமன்ற தொகுதி)

| type= SLA
}}
**வாப்கை சட்டமன்ற தொகுதி** (*Wabgai Assembly constituency*) என்பது இந்தியாவின் மணிப்பூர் மாநிலத்திலுள்ள 60 சட்டசபை தொகுதிகளில் ஒரு தொகுதியாக உள்ளது.

## சட்டமன்ற உறுப்பினர்கள்
* 1974: ,ஹபிபர் ரஹ்மான் இந்திய தேசிய காங்கிரசு
* 1980: அப்துல் சலாம், சுயேட்சை
* 1984: மயாங்பம் மணிகர் சிங், சுயேட்சை
* 1990: மயாங்பம் மணிகர் சிங், இந்திய தேசிய காங்கிரசு
* 1995: அப்துல் சலாம், மணிப்பூர் மக்கள் கட்சி
* 2000: மயாங்பம் மணிகர் சிங், இந்திய தேசிய காங்கிரசு
* 2002: அப்துல் சலாம், இந்திய தேசிய காங்கிரசு
* 2007 : டாக்டர் உசாம் தீபன் சிங், இந்தியப் பொதுவுடைமைக் கட்சி
* 2012: பஜுர் ரஹீம், இந்திய தேசிய காங்கிரசு

## இதனையும் காண்க

* தவுபல் மாவட்டம்
* வெளி மணிப்பூர் மக்களவைத் தொகுதி

## மேற்கோள்கள்

## வெளி இணைப்புகள்
* 

பகுப்பு:தவுபல் மாவட்டம்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
எம். எஸ். நரசிம்மன்

**முதும்பை சேசாச்சலு நரசிம்மன்** (*Mudumbai Seshachalu Narasimhan*) (7 ஜூன் 1932 - 15 மே 2021) ஒரு இந்திய கணிதவியலாளர் ஆவார். எண் கோட்பாடு, இயற்கணித வடிவவியல், பிரதிநிதித்துவக் கோட்பாடு மற்றும் பகுதி வேறுபாடு சமன்பாடுகள் ஆகியவற்றில் இவரது கவனம் இருந்தது. சிக்கலான பன்மடங்குகளின் மீது திசையன் மூட்டைகளின் வேறுபட்ட வடிவியல் மற்றும் இயற்கணித வடிவவியலை இணைக்கும் கோபயாஷி-ஹிட்சின் கடிதப் பரிமாற்றத்திற்கான அடித்தளமாக இவரது பணி கருதப்படுகிறது. இவர் கணிதவியலாளர் சி. எஸ். சேஷாத்திரியுடன் இணைந்து பணியாற்றியதற்காக அறியப்பட்டார். இங்கிலாந்தின் அரச கழகத்தின் உறுப்பினர்களாக இருவரும் தேர்ந்தெடுக்கப்பட்டனர்.

1990 இல் இந்தியாவின் மூன்றாவது உயரிய குடிமகன் விருதான பத்ம பூசண் இவருக்கு வழங்கப்பட்டது. 1975 இல் [சாந்தி ஸ்வரூப் பட்நாகர் விருதைப் பெற்றவ. மேலும், அறிவியல் துறையில் கிங் பைசல் சர்வதேசப் பரிசைப் பெற்ற ஒரே இந்தியர் ஆவார்.

== ஆரம்பகால வாழ்க்கை ==
நரசிம்மன் 1932 ஆம் ஆண்டு ஜூன் 7 ஆம் தேதி இன்றைய தமிழ்நாட்டில் உள்ள [தண்டரையில் ஒரு கிராமப்புற குடும்பத்தில் ஐந்து குழந்தைகளில் மூத்தவராகப் பிறந்தார்.  இவரது குடும்பம் வட ஆற்காடு மாவட்டத்தைச் சேர்ந்தது. நாட்டின் கிராமப் பகுதியில் தனது ஆரம்பக் கல்விக்குப் பிறகு, தனது இளங்கலைக் கல்விக்காக சென்னைஇலயோலா கல்லூரியில் சேர்ந்தார். இங்கே இவர் பிரெஞ்சு ஜேசுட் பேராசிரியரான அருட்தந்தை சார்லஸ் ரேசினின் கீழ் படித்தார். மேலும் பிரெஞ்சு கணிதவியலாளரும் ஜியோமீட்டருமான எலி கார்டனின் கீழும் படித்தார்.  1953 இல் தனது பட்டப்படிப்புக்காக மும்பையில் டாட்டா அடிப்படை ஆராய்ச்சிக் கழகத்தில் சேர்ந்தார்.  1960 ஆம் ஆண்டு மும்பைப் பல்கலைக்கழகத்தில் எண் கோட்பாட்டின் பணிக்காக அறியப்பட்ட குமாரவேலு சந்திரசேகரன் ஆலோசனையின் கீழ் முனைவர் பட்டம் பெற்றார்.

## சொந்த வாழ்க்கை
நரசிம்மன் பாரம்பரிய இசைக்கலைஞரும், பத்திரிகையாளரும், நுகர்வோர் உரிமை ஆர்வலருமான சகுந்தலா என்பவரை மணந்தார். இந்த தம்பதியருக்கு ஜவகர்லால் நேரு மேம்பட்ட அறிவியல் ஆராய்ச்சி மையத்தில் விஞ்ஞானியும் பேராசிரியருமான சோபனா என்ற மகளும் ஒரு மகனும் இருந்தனர்.  நரசிம்மன் இந்தியப் பாரம்பரிய இசை, சமகால கலை மற்றும் ஓவியம் மற்றும் தமிழ் இலக்கியம் ஆகியவற்றில் ஆர்வமாக இருந்தார்.

## இறப்பு
ஓராண்டு புற்றுநோயால் பாதிக்கப்பட்டு சிகிச்சை பெற்று வந்த நரசிம்மன் 15 மே 2021 அன்று தனது 88வது வயதில் பெங்களூரில் காலமானார்.

### விருதுகளும் பாராட்டுகளும்
* சாந்தி ஸ்வரூப் பட்நாகர் விருது (1975)
* TWAS Prize for Mathematics (1987)
* பத்ம பூசண் (1990)
* King Faisal International Prize for Science, 2006 (jointly with Simon Donaldson, Imperial College)

## மேற்கோள்கள்

## வெளி இணைப்புகள்

*
* Artless innocents and ivory-tower sophisticates: Some personalities on the Indian mathematical scene —எம். எஸ். ரகுநாதன்
* 

பகுப்பு:1932 பிறப்புகள்
பகுப்பு:2021 இறப்புகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியக் கணிதவியலாளர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
பகுப்பு:நரசிம்மன் குடும்பம்
தொல்காப்பிய நுண்பொருட்கோவை

**தொல்காப்பிய நுண்போருட்கோவை ** இதன் ஆசிரியர் அரசஞ்சண்முகனார் ஆவார். இது தொல்காப்பிய ஆராய்ச்சியினால் தோன்றிய நூலாகும். உரையாசிரியர்கள் உரை வேற்றுமைகளை விளக்கி உண்மை உரை இதுவே எனத் தெளிவிக்குமாறு எழுந்த ஆராய்ச்சி நூலாகும். இந்நூல் (1903) ஆம் ஆண்டு மதுரைத் தமிழ்ச் சங்க திங்கள் இதழான செந்தமிழ் இதழின்] வழி வெளிவந்தது.

## பார்வை நூல்

 ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச., க. சி. கமலையா, தமிழ்ப் பண்பாட்டு மன்றம்.

பகுப்பு:இலக்கியம் / திறனாய்வு
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
தேசிய கடல்சார் வரலாற்றுச் சங்கம்

**தேசிய கடல்சார் வரலாற்றுச் சங்கம்** (National Maritime Historical Society) என்பது ஐக்கிய அமெரிக்காவில் உள்ள ஒரு இலாப நோக்கற்ற அமைப்பு ஆகும். இச்சங்கம் வரலாற்று கப்பல்களைக் காப்பாற்றுவது மற்றும் கடல்சார் கல்வியை ஊக்குவிப்பது போன்ற செயல்களில் ஈடுபட்டுள்ளது.

இச்சங்கம் காலாண்டு இதழ், கடல் வரலாறு, முதன் முதலில் 1972 ஆம் ஆண்டில் வெளியிடப்பட்டது. இது கடல் கலை மீதான கட்டுரைகள், சமகால மற்றும் வரலாற்று ரீதியான அம்சங்களைக் கொண்டுள்ளது; லீ ஷோரைப் பற்றிய வரலாற்றுக் கப்பல்கள், அவசியமான வரலாற்றுக் கப்பல்களுக்கு கவனம் செலுத்துகின்றன, கிட்ஸ் பிரிவின் கடல் வரலாறு, இது விவரங்கள் கடல் மற்றும் கடல் தொழில் வல்லுநர்கள் மற்றும் ரிச்சர்ட் ஜே. 2004 ஆம் ஆண்டிலிருந்து, பத்திரிகை இணையத்தில் கடல்சார் வரலாறு என்ற தலைப்பில் சீரியல்ஸ் சொலுஷன்ஸ் மற்றும் ஷிப்ட்ஐந்தெக்ஸ்.ஓ.ஆ நிறுவனத்தை நிறுவிய பீட்டர் மெக்கிராக்கின் வழக்கமான கட்டுரையில் சேர்க்கப்பட்டுள்ளது.

## மேற்கோள்கள்

## வெளி இணைப்புகள்
* National Maritime Historical Society

பகுப்பு:இலாபநோக்கற்ற நிறுவனங்கள்
798 ரூத்

**798 ரூத்** (*798 Ruth*) என்பது சூரியனைச் சுற்றி வரும் ஒரு சிறிய கிரகம் ஆகும். செருமானிய வானியலாளர் மேக்சு உல்ஃப் 1914 ஆம் ஆண்டு நவம்பர் மாதம் 21 அன்று இதைக் கண்டுபிடித்தார். விவிலிய கதா பாத்திரம் ரூத் நினைவாக கிரகத்திற்கு இப் பெயரிடப்பட்டது.

சக்திவாய்ந்த குறுங்கோள்கள் குடும்பத்தில் இதுவும் ஓர் உறுப்பினராகும். ஆதி குறுங்கோள்கள் மோதலின் விளைவாக உடைந்து 798 ரூத் என்ற இச்சிறு கிரகம் உருவாகியிருக்கலாம்.
## மேற்கோள்கள்

## புற இணைப்புகள்
* 

பகுப்பு:குறுங்கோள்கள்
சன் பொறியியல் கல்லூரி

**சன் பொறியியல் கல்லூரி** தற்போது **அமிர்தா பொறியியல் கல்லூரி** இந்தியாவின் தமிழ்நாடு, கன்னியாகுமரி மாவட்டத்தில் நாகர்கோவில் எரச்சகுளத்தில் அமைந்துள்ள ஒரு முன்னாள் செயல்படாத பொறியியல் கல்லூரி ஆகும். ACP கல்வி அறக்கட்டளையால் 1999 இல் நிறுவப்பட்டது, இது மாதா அமிர்தானந்தமயி மடத்தால் கையகப்படுத்தப்பட்டு 2018 இல் மறுபெயரிடப்பட்டது. 2024 ஆம் கல்வியாண்டு முதல், இக்கல்லூரியில் உள்ள அனைத்து பட்டப் படிப்புகளும் படிப்படியாக மூடப்பட்டு, பின்னர் இந்த வளாகம் அமிர்தா விஸ்வ வித்யாபீடம் பல்கலைக்கழகத்தின் ஒரு பகுதியாக மாறியது.

நாகர்கோவிலில் உள்ள இரச்சிகுளத்தில், 7 கி.மீ. வடகிழக்கில் அமைந்துள்ளது. கல்லூரி வளாகம் ஒரு ஏக்கர் நிலப்பரப்பில் 110 ஏக்கர் (0.45 கி.மீ. 2) உயரமான மலைப்பகுதியில் பரவியுள்ளது. 50,000 m2 க்கும் அதிகமான பகுதிகளில் விரிவுபடுத்தப்பட்ட விரிவுரை அரங்குகள், ஆய்வகங்கள், ஊழியர்கள் அறைகள், நூலகங்கள் மற்றும் பட்டறை ஆகியவை அடங்கும். , ME, எம் டெக், MCA & MBA.பாடத்திட்டங்கள் உள்ளன.

## பாடத்திட்டங்கள் வழங்கப்பட்டன
வழங்கப்படும் பாடங்கள்ின் பட்டியல்
* மின்னணு மற்றும் தகவல் தொடர்பு பொறியியல் 
* இயந்திர பொறியியல் 
* தகவல் தொழில்நுட்பம் 
* மின் மற்றும் மின்னியல் பொறியியல்
*கணினி அறிவியல் பொறியியல் 
* சிவில் இன்ஜினியரிங்திகள்
வசதிகள்
ஆய்வக வசதிகள் விடுதி வசதிகள்

## வெளி இணைப்புகள்

பகுப்பு:அண்ணா பல்கலைக்கழக இணைவுக்கல்லூரிகள்
அளவிடங்கான்

**அளவிடங்கான்** (*Alavidangan*) என்பது இந்தியாவின் தமிழ்நாட்டிலுள்ள சிவகங்கை மாவட்டம் இளையாங்குடி தாலுகாவில் இருக்கும் ஒரு நடுத்தர கிராமமாகும். 2011-ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, இங்கு மொத்தம் 364 குடும்பங்கள் வசித்தன. கிராமத்தின் மக்கள் தொகை 1,278 ஆக இருந்தது. இம்மக்கள் தொகையில் 642 ஆண்கள் மற்றும் 636 பெண்கள் இருந்தனர். 

கிராமத்தில் 0-6 வயதுடைய குழந்தைகளின் எண்ணிக்கை 92 ஆக இருந்தது. இது கிராமத்தின் மொத்த மக்கள் தொகையில் 7.20% ஆகும். அளவிடங்கான் கிராமத்தின் சராசரி பாலின விகிதம் 991 ஆக இருந்தது. இது தமிழ்நாட்டின் மாநில சராசரியான 996 என்பதை விடக் குறைவாகும். மக்கள் தொகை கணக்கெடுப்பின்படி இக்கிராமத்தின் குழந்தை பாலின விகிதம் 840 என்ற அளவில் தமிழக சராசரியான 943 என்பதைவிடக் குறைவாக இருந்தது. 

தமிழ்நாட்டுடன் ஒப்பிடும் போது கல்வியறிவு விகிதம் 2011 ஆம் ஆண்டில் 71.25% ஆகும். இது தமிழ்நாட்டின் கல்வியறிவு விகிதமான 80.09% என்பதைவிடக் குறைவாகும். மொத்த கல்வியறிவு பெற்றவர்களில் ஆண்களின் கல்வியறிவு 86.66% ஆகவும், பெண்களின் கல்வியறிவு விகிதம் 55.89% ஆகவும் இருந்தது.

## அமைவிடம்
அளவிடங்கான் சிவகங்கையிலிருந்து 45 கி.மீ. தொலைவிலும், இளையான்குடியிலிருந்து 14 கி.மீ.தொலைவிலும் சென்னையிலிருந்து 476 கி.மீ தொலைவிலும் அமைந்துள்ளது. விசவனூர், கல்லடிதிடல், கட்டனூர், முத்தூர், ஆக்கவயல் போன்ற கிராமங்கள் அளவிடங்கானைச் சுற்றி அமைந்துள்ளன. பரமக்குடி, இராமநாதபுரம், சிவங்கை, காரைக்குடி போன்ற நகரங்கள் இதனைச் சுற்றி அமைந்துள்ளன.

## முக்கிய கோவில்கள்
அளவிடங்கான் அருகாமையில் மாடக்கோட்டை முனீஸ்வரன் கோவில் அமைந்துள்ளது. அடைக்கலமாதா ஆலயம் அளவிடங்கானில் அமைந்துள்ளது.

## கல்வி
இங்கு அரசு தொடக்கப்பள்ளி ஒன்றும், அரசு உயர்நிலைப்பள்ளி ஒன்றும் செயல்பட்டு வருகிறது. இதில் அளவிடங்கானைச் சுற்றி உள்ள மாணவ,மாணவிகள் கல்வி பயில்கின்றனர்.

## முக்கிய தொழில்
*மிளகாய் சாகுபடி செய்தல்
*மல்லி, எள் சாகுபடி செய்தல்
*கரிமூட்டம் போடுதல்

## பேசும் மொழிகள்
இங்கு உள்ள மக்கள் தமிழ் மற்றும் ஆங்கிலம் பேசுகின்றனர்.

## மேற்கோள்கள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:சிவகங்கை மாவட்டத்திலுள்ள கிராமங்கள்
கடல் கிளி

**கடற்கிளி** (*Puffin*) எனும் நீர் மூழ்கிப் பறவை, புவியின் துருவப் பகுதியாகிய ஆர்டிக் கடல் பகுதியில் வாழக் கூடிய நீர் பறவையாகும். இவை அல்சிடே குடும்பத்தில் இடம் பெறுகிறது. கடற்கிளிகள் கூட்டம் கூட்டமாக கடற்கரைப் பகுதி தீவுகளில் உள்ள பாறைகளின் முகடுகளில் காணப்படும்.

## கடல் கிளியின் வேறு பெயர்கள்
* பபின்
* சீசாமூக்கு பறவை
* போப்

## வகைகள்
* அட்லாண்டிக் கடற்கிளி
* கொம்புள்ள கடற்கிளி
* குஞ்சமுள்ள கடற்கிளி

## உடலமைப்பு
கடல் கிளியின் உடல் வலிமையானது, தலை பொியது, அலகு கிளிபோல பெரியதானது. மேலும் முக்கோண வடிவமும், ஒளிர் வண்ணமும் கொண்டது. இதன் அலகு நிறம் மாறக்கூடிய தன்மை கொண்டது. குளிர் காலத்தில் இளஞ்சாம்பல் நிறத்திலும், வசந்த காலத்தில் ஆரஞ்சு வண்ணத்திலும் அலகு காணப்படும்.

## இனப்பெருக்கம்
இனப்பெருக்க காலத்தில் ஆண் கடற்கிளியின் அலகு பல நிறங்கொண்டதாகக் காணப்படுகிறது. இக்காலத்தில் (சூன்,; சூலை) நிலப்பகுதியை நோக்கி வருகின்றன. பாறைகளில் உள்ள ஏறத்தாழ மூன்று முதல் ஆறு அடி பள்ளங்களிலும் பொந்துகளிலும் பெண் பறவைகள் முட்டை இடுகின்றன. ஆறு வாரங்களில் முட்டை பொாித்து குஞ்சு வெளிவருகிறது.

## தாய்ப் பறவை குஞ்சுகளைப் பேணுதல்
தாய்ப் பறவை ஏறத்தாழ பத்து சிறிய மீன்களை ஒரே தடவையில் வாயால் பிடித்து அலகில் அடுக்கி வைத்துக் கொண்டு குஞ்சு இருக்கும் இடத்தை நோக்கிப் பறந்து வரும். மீன் ஊட்டப்பட்டு, உடல் நன்கு வளர்ந்த ஆறு வாரங்களில் தாய் குஞ்சுகளை விட்டுச் சென்று விடும். குஞ்சுகள் உடல் மெலிந்து பறப்பதற்கான இறகுகள் வளரும் வரை காத்திருந்து பின்பு கடலை நோக்கிப் பறக்கத் தொடங்கும். இக்குஞ்சுகள் கடல் வாழ் உயிாிகளில் மீன்களை உணவாக உட்கொள்கின்றன.

## மேற்கோள்கள்

## வெளியிணைப்புகள்

*
* Puffins at the Farne Islands, Northumberland 

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:கடற்பறவைகள்
பகுப்பு:ஆக்குகள்
இன்னிசை இருநூறு

**இன்னிசை இருநூறு ** அறத்தினை உலகுக்கு உணர்த்த எழுதப்பெற்ற நூலாகும். இதன் ஆசிரியர் அரசஞ்சண்முகனார் ஆவார். இந்நூல் இருநூறு இன்னிசை வெண்பாக்களைக் கொண்டுள்ளது. இது மு.ரா. கந்தசாமி கவிராயரால் நடத்தப்பெற்ற விவேக பாநு இதழில் 1904 ஆம் ஆண்டு முதல் வெளிவந்தது. தனி நூலாக ஆக்கித் தருமாறு பலர் கேட்டுக் கொண்டதற்கு ஏற்ப கவிராயரே 01- 07- 1913 இல் தம் வெளியீடாக இந்நூலை வெளியிட்டார். இந்நூல் சண்முகனாரது  அற நெஞ்சத்தைப்ப் புலப்படுத்தும் கட்டளைக் கல் எனப்படுகிறது.

## நூலின் தொடக்கம்

*நன்னெறி என்னும் கடலினின்று அறிவு என்னும் நாழியால் முகந்துகொள்ளப்பட்டது இவ்வின்னிசை வெண்பா * என்று கூறி நூலினைத் தொடங்குகிறார்.

## அதிகாரங்கள்
ஈந்நூல் * வாழ்த்து * முதல் * மேல் கீழியல்பு * ஈறாக இருபது அதிகாரங்களைக் கொண்டுள்ளது. மேலும், அதிகாரம் ஒன்றுக்கு பத்து பாக்களைக் கொண்டுள்ளது

## பாடல் எண் 11

                              ** மெய்யறிவன் நூலின் விதித்த விலக்கிய
 
                                செய்தலும் செய்யா விடலும் திகழ்அறன்
 
                                மைதீர் மனநாவால் காயத்தால் வாய்ப்பன

                                செய்கஎஞ் ஞான்றுந் தெரிந்து ** 
                   
                                                            இப்பாடல் அறத்தின் இலக்கணத்தைக் கூறுகிறது.

## பார்வை நூல்

ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச., க. சி. கமலையா, தமிழ்ப் பண்பாட்டு மன்றம்.

பகுப்பு:இலக்கியம்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
செக்கக்குடி

**செக்கக்குடி** (*Sekkakudi*) என்பது தமிழ்நாட்டின் சிவகங்கை மாவட்டம், தேவகோட்டை வட்டத்தில் அமைந்துள்ள ஒரு கிராமம் ஆகும்.

## அமைவிடம்
செக்கக்குடி சிவகங்கையிலிருந்து 40 கி.மீ. தொலைவிலும், தேவகோட்டையிலிருந்து 24 கி.மீ. தொலைவிலும் அமைந்துள்ளது.காரைக்குடி, தேவகோட்டை, பரமக்குடி, சிவகங்கை மற்றும் காளையார்கோவில் இதன் அருகில் உள்ள முக்கிய நகரங்கள் ஆகும். கீழஉச்சாணி, மேலஉச்சாணி, இராதானூர், சருகணி மற்றும் திருவேகம்பத்தூர் இதன் அருகில் உள்ள கிராமங்கள் ஆகும்.

## கல்வி
இங்கு புனித ஜோசப் மேல்நிலைப் பள்ளி அமைந்துள்ளது.

## மேற்கோள்கள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:சிவகங்கை மாவட்டத்திலுள்ள கிராமங்கள்
சுதர்லேண்ட் அருவி

**சுதர்லேண்ட் அருவி** என்பது நியூசிலாந்தின், தெற்குத் தீவின்  மில்போர்ட் அருகில் உள்ளது.  இது 580 மீட்டர் (1,904 அடி) உயரத்தில் இருந்து கீழே விழுகிறது. இந்த அருவி நியூசிலாந்தில் உள்ள மிக உயரமான அருவி  என்று நம்பப்படுகிறது. எனினும், பிரவுன் அருவி 843 மீட்டர் (2,766 அடி) உயர மலைப் பகுதியில் இருந்து வழிந்து சற்றுத் தள்ளி கீழே விழுகிறது.

அருவியில் விழும் தண்ணீர் மூன்று அடுக்கு அருவிகளாக உள்ளது, மேலே உள்ளது 229 மீட்டர் உயரம், நடுவில் உள்ளது 248 மீட்டர், அடியில் 103 மீட்டர்  உயரம் கொண்டது. செங்குத்து உயரம் என்றால் 480 மீட்டரும், சாய்வுத் தொலைவு என்றால் 580 மீட்டர் நீளம் உடையதாக உள்ளது. இதன் பொருள் அருவி சுமார் 56 பாகையில் வழிகிறது.

சுதர்லேண்ட் அருவியின் அடிவாரமானது மில்ஃபோர்ட் ட்ராக்கில் க்வின்டின் பப்ளிக் ஷெல்டரிலிருந்து 90 நிமிடங்கள் (திரும்ப) நடைப்பயண தொலைவில் உள்ளது.

## மேற்கோள்கள்

பகுப்பு:நியூசிலாந்து அருவிகள்
கல்லோனி வளைகுடா

thumb|கல்லோனி வளைகுடா
**கல்லோனி வளைகுடா** கிழக்கு ஈஜியனுக்கருகில் உள்ள கிரேக்கத் தீவின் தென்மேற்குப் பகுதியில் அமைந்துள்ளது. இந்த வளைகுடாவின் நீளம் 21 கி. மீ. அகலம் 8 கி. மீ. இவ்வளைகுடாவின் முகப்பில் உள்ள 1.5 கி. மீ.ஆகும். இது ஏறத்தாழ 30கி. மீ. தொலைவு வரை பரவியுள்ளது. இந்த வளைகுடாவின் பெரும்பகுதி மிட்டிலினிக்கு வடமேற்கில் மேலும் இரண்டு சமப்பகுதிகளாகப் பிரிகிறது. இவ்வளைவின் மேற்குப் பகுதி, மூவாயிரம் அடி உயரச் சிகரங்களைக் கொண்டுள்ள ஆசியா மைனரின் தொடர்ச்சியான காஸ்டாகி குன்றுகளால் சூழப்பட்டுள்ளது. அவ்வாறே கிழக்கு, பகுதிகள் மேற்குத் துருக்கியின் காரா டாக் பகுதியில் தொடர்ச்சியான ஒலிம்பஸ் சிகரத்தால் சூழப்பட்டுள்ளது.  

## மேற்கோள்

பகுப்பு:கிரேக்கத்தின் புவியியல்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
ஹோவர்ட் வில்சன் எம்மன்ஸ்

**ஹோவர்ட் வில்சன் எம்மன்ஸ்** (1912-1998) ஆர்வர்டு பல்கலைக்கழகத்தில் இயந்திரப் பொறியியல் துறையின் பேராசிரியராக இருந்தார்.  இவர் பாய்ம விசையியல், எரிப்பு மற்றும் தீ பாதுகாப்பு பற்றி ஆராய்ச்சி நடத்தினார். பற்றிய அசல் ஆராய்ச்சியை மேற்கொண்டார். இன்று அவர் தீ பாதுகாப்பு பொறியியல் துறையில் தனது முன்னோடி பணிக்காக மிகவும் பரவலாக அறியப்படுகிறார். சுடர் பரவுதல் மற்றும் தீ இயக்கவியல் பற்றிய புரிதலுக்கான அவரது பங்களிப்பிற்காக அவர் "நவீன தீ அறிவியலின் தந்தை" என்று அழைக்கப்படுகிறார்.

முதல் சூப்பர்சோனிக் காற்றாலை சுரங்கப்பாதையை வடிவமைக்கவும் இவர் உதவினார். இடைப்படலங்களில் கொந்தளிப்புக்கு மாறுவதற்கான நிலையை அடையாளம் கண்டார் (இப்போது "எம்மான்ஸ் ஸ்பாட்ஸ்" என்று அழைக்கப்படுகிறது). மேலும் எரிவாயு விசையாழி அமுக்கியில் கம்ப்ரசர் ஸ்டாலை முதலில் கவனித்தவர்.
(இன்றும் ஒரு முக்கிய ஆராய்ச்சிப் பொருள்) ஒரு எல்லை அடுக்குக்குள் பரவல் தீப்பிழம்புகள் பற்றிய ஆய்வுகளை இவர் தொடங்கினார். மேலும் எம்மன்ஸ் பிரச்சனைக்கு இவர் பெயரிடப்பட்டது. இறுதியிலிவருக்கு அமெரிக்க இயந்திரப் பொறியியல் துறைச் சங்கத்தின் சார்பில் பதக்கமும், 1968 ஆம் ஆண்டு சர் ஆல்ஃபிரட் எகெர்டன் தங்கப் பதக்கமும் தி கம்பஸ்ஷன் இன்ஸ்டிட்யூட்டில் இருந்து வழங்கப்பட்டது

## சான்றுகள்

## மேற்கோள்கள்
* Howard W. Emmons, Authority on Fire Safety, Dies at 86, *Harvard University Gazette* (Dec 3 1998).
*Kronauer, Land, Stone, and Abernathy,  Howard Wilson Emmons, Faculty of Arts and Sciences - Memorial Minute, *Harvard University Gazette* (March 1, 2007).
*Bryner, S.L., ed. "Symposium in Memory of Professor Howard Emmons", Fifteenth Meeting of the UJNR Panel on Fire Safety, Volume 2, March 2000.
*Land, R.I. and Trefethen, L.M. "A Tribute To Howard Wilson Emmons, 1912–1998", *Journal of Fluids Engineering* **121**(2), p.&nbsp;234-235 (June 1999).
*Beyler, Craig. "Guest Editorial: Professor Howard Emmons 1912-1998", *Fire Technology* **35**(1), p.&nbsp;1 (Feb 1999). https://dx.doi.org/10.1023/A:1015326730478

## வெளி இணைப்புகள்
* 

பகுப்பு:1912 பிறப்புகள்
பகுப்பு:1998 இறப்புகள்
பகுப்பு:அமெரிக்க இயற்பியலாளர்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
புயல் வகைப்பாடு

**புயல் வகைப்பாடு** என்பது காற்றின் வேகத்தின் அடிப்படையில் பிரிக்கப்படுவதாகும். இந்தியாவில் 5700 கிலோமீட்டர் நீளமுள்ள கடற்கரை உள்ளது உலகில் புயல் அதிகமாக தாக்கும் ஆறு இடங்களில் இந்தியாவும் ஒன்று.  வழக்கமாக மே மாதம் முதல் சூன் மற்றும் நவம்பர் மற்றும் திசம்பர்  மாதம் வரை 6 முதல் 8 புயல்கள் வரை உருவகின்றன. இதில் 80% புயல்கள் கிழக்கு கடற்கரையைத் தாக்குகின்றன.  தமிழ்நாட்டில் 13 கடலோர மாவட்டங்கள் உள்ளன.  இவை அதிக பாதிப்புக்க்கு உள்ளாகின்றன.
அயனமண்டல புயல் பற்றிய படிப்பிற்கு அயனமண்டல வானிலை என்று பெயர்.  டாப்ளர் வெதர் ராடர் முலம் புயல் வருவதை அறியலாம்.

                           

துறைமுக  புயல்  எச்சரிக்ககை  கொடி உணர்த்தும் செய்திகள்

## மேற்கோள்கள்
* Disaster  Management Training Module by SCERT, 2015-16  page no. 15-16, Tamil Nadu Text Book 10th (old)  page no. 338

பகுப்பு:காலநிலை மாற்றம்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
ஜே. ஹேமச்சந்திரன்

**ஜே. ஹேமச்சந்திரன்** (*J. Hemachandran*; நவம்பர் 10, 1932 - பிப்ரவரி 8, 2008) ஒரு இந்திய அரசியல்வாதி மற்றும் தொழிற்சங்கவாதி ஆவார். தமிழ்நாட்டில் இந்தியப் பொதுவுடமைக் கட்சியின் (மார்க்சிசம்) முன்னணி ஆளுமையாக இருந்தார். 1980, 1984, 1989 மற்றும் 2001இல் திருவட்டாறு தொகுதியில் இருந்து தமிழ்நாடு சட்டப் பேரவைக்குத் தேர்ந்தெடுக்கப்பட்டார். அவர் சட்டமன்றத்தில் சிபிஐ (எம்) குழுவின் தலைவராகப் பணியாற்றினார்.
## பின்னணி
திருவனந்தபுரத்தில் தனது கல்லூரிக் காலத்தில், ஜே. ஹேமச்சந்திரன் மாணவர் அரசியலில் தீவிரமாக இருந்தார். 1952இல் இவர் இந்தியப் பொதுவுடைமைக் கட்சியின் உறுப்பினராக நியமிக்கப்பட்டார். 1962ஆம் ஆண்டில் நாகர்கோவிலில் கட்சியின் முழுநேர ஆர்வலர் ஆனார். தோட்டத் தொழிலாளர்களுடன் இணைந்து பணியாற்றினார். 1964இல் கட்சி பிரிந்தபோது, இவர் இந்தியப் பொதுவுடைமைக் கட்சியை நன்கு வழிநடத்தினார். அதே ஆண்டில் இவர் DIR இன் கீழ் கைது செய்யப்பட்டு, பதினான்கு மாதங்கள் சிறையில் அடைக்கப்பட்டார்.

இந்திய தொழிற்சங்கங்களின் மையம் அமைக்கப்பட்டபோது, இவர் மாநிலத்தில் ஒரு முன்னணி நபராக ஆனார். இவர் தேயிலை, துணி, தோட்டத் தொழிலாளர்கள், மற்றவர்களுடன் போராட்டங்களை  வழிநடத்தினார். 1990களில் இவர் சிஐடியுவின் தமிழ்நாடு மாநிலக் குழுவின் தலைவராகத் தேர்ந்தெடுக்கப்பட்டார். தேசிய ரப்பர் வாரியத்தின் உறுப்பினராகவும், மாவட்ட செயலாளராகவும், அனைத்து இந்திய தோட்டத் தொழிலாளர் சங்கத்தின் துணைத் தலைவராகவும் இருந்தார்.

## போராட்டம்
தமிழ்நாட்டில் கொக்கக் கோலா, பெப்சி விற்பனை மீதான தடைக்காக போராடினார். மேலும் 2004ஆம் ஆண்டு சுனாமிக்குப் பிறகு, இவர் மாநிலத்தில் ஒருங்கிணைந்த நிவாரண பணிக்காக பிரச்சாரம் செய்தார்.
## இறப்பு
8 பிப்ரவரி 2008 அன்று திருவனந்தபுரம் மருத்துவமனையில் அறுவை சிகிச்சைக்கு பிறகு (முதுகில் ஒரு தண்டுவட கட்டி அகற்றப்பட்டது) இறந்தார்.

## மேற்காேள்கள்

பகுப்பு:1932 பிறப்புகள்
பகுப்பு:2008 இறப்புகள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
உடற்குழி

**உடற்குழி** (*Coelom*) என்பது பெரும்பாலான விலங்குகளி ன் உடலில் காணப்படும் முக்கியக் குழி ஆகும். இது செரிமானப் பாதை மற்றும் பிற உறுப்புகளைச் சுற்றி உடலின் உள்ளே காணப்படுகிறது. சில விலங்குகளில், இது மீசோதெலியத்துடன் வரிசையாக இருக்கும். மெல்லுடலிகள் போன்ற பிற விலங்குகளில், இது வேறுபடுத்தப்படாமல் உள்ளது. கடந்த காலத்தில், மற்றும் நடைமுறை நோக்கங்களுக்காக, உடற்குழியின் பண்புகள் அடிப்படையில் விலங்குகள் இரு தொகுதி குழுக்களாக வகைப்படுத்த பயன்படுத்தப்பட்டன.

## சொற்பிறப்பியல்
*சீலம்* என்ற ஆங்கிலச் சொல் பண்டைய கிரேக்க வார்த்தையான *κοιλία* (கொய்லியா) என்பதிலிருந்து உருவானது. இதன் பொருள் 'குழி' என்பதாகும்.

## விலங்குகள் வகைப்பாடு
உயிரிகள் **உடற்குழி** அடிப்படையில் மூன்று பிரிவுகளாக பிரிக்கப்படுகின்றன.
# உடற்குழி உடையவை
# உடற்குழியற்றவை
# பொய்யான உடற்குழியுடையவை

*உடற்குழியற்ற உயிரிகள்
உடற்சுவருக்கும் உணவுக் குழலுக்கு இவ் உடற்குழி சில உயிரிகளில் காணப்படுவதில்லை. உடற்குழி இல்லாததால் உடல் சற்று திடத் தன்னையுடன் உள்ளுறுப்புகள் சூழ்குழியற்றும் காணப்படும். எடுத்துக்காட்டாக தட்டைபுழுக்கள்.

பெரும்பாலான விலங்குகளில் உடற்குழி முதன்மையானதாக அமைந்துள்ளது. உடலின் உட்புறம் உடற்குழி, செரிமான மண்டலம் மற்றும் பிற உறுப்புகள் சுற்றி அமைந்துள்ளது. இவை இடைபடை எப்பிதீலியம் செல்களால் இணைக்கப்பட்டுள்ளது. மெல்லுடலிகளில் மட்டும் உடல் சுவர் வேறுபடுத்த இயலாது.

## அமைப்பு
கரு முட்டையின் மையப்பகுதியில் ஓர் குறிப்பிட்ட இடத்திலுள்ள கருபடல செல்கள் நீட்சியடைந்து ஓர் சீசா அமைப்பினைப் பெறுகின்றன. இச்செல்கள் கருக்கோலத்திலுள் நகரத் தொடங்குகின்றன. இதனால் மேல்புறத்திர் ஓர் சிறிய பள்ளம் தோன்றுகிறது.  இப்பள்ளம் கருக்கோளக்குழியுள் பரவி ஆர் கென்டிராள் என்னும் புதிய உட்குழியினைத் தோற்றுவிக்கிறது. கருகோளத்தின் பரப்பில் உள்ள உறுப்பாக்கச் செல்கள் கருக்கோளத் துணையின் வசதியாக உள் நுழையத் துவங்குகின்றன. இவ்வேளையில் இடைப்படை, அகப்படைச் செல்கள் தங்களுக்குரிய நிலைகளை வந்தடைந்து விடுகின்றன.

=மேற்கோள்கள்=

## மேலும் காண்க
# Wikisource-logo.svg Chisholm, Hugh, ed. (1911). "Coelom and Serous Membranes". Encyclopædia Britannica. 6 (11th ed.). Cambridge University Press. p.&nbsp;642.
# http://encyclopedia2.thefreedictionary.com/Coelom
# Ruppert, Edward E.; Fox, Richard, S.; Barnes, Robert D. (2004). Invertebrate Zoology, 7th edition. Cengage Learning. p.&nbsp;205. .
# Dorit, R. L.; Walker, W. F.; Barnes, R. D. (1991). Zoology. Saunders College Publishing. p.&nbsp;190. .
# Nielsen, C. (2010). The “new phylogeny”. What is new about it?. Palaeodiversity, 3, 149–150, [1].
# "Animals III — Pseudocoelomates and Protostome Coelomates". Archived from the original on 2009-04-06.[unreliable source?]
# R.C.Brusca, G.J.Brusca. Invertebrates. Sinauer Associates, Sunderland Mass 2003 (2nd ed.), p.&nbsp;47, .
# "Coeloms and Pseudocoeloms". earthlife.net. Retrieved August 30, 2011.
# Evers, Christine A., Lisa Starr. Biology:Concepts and Applications. 6th ed. United States:Thomson, 2006. .
# R.C.Brusca, G.J.Brusca 2003, p.&nbsp;379.
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:உடற்கூற்றியல்
ஒருங்கிணைந்து மூடியது

கணிதத்தில், குறிப்பாக கருத்து இயற்கணிதத்தில், "ஒருங்கிணைந்து மூடியது" என்ற கருத்து குலம் மற்றும் வளையத்தில் வெவ்வேறு அா்த்தங்களை கொண்டது.

## பரிமாற்று வளையங்கள்
வளையம் S இல் உள்ள  பாிமாற்று வளையம்R ,ஆனது  S இல் ஒருங்கிணைந்து மூடியது என்பதின் பொருள்  என்னவென்றால்  R ஆனது S இல் உள்ள ஒருங்கிணைந்து மூடிய Rக்கு சமம். அதாவது, R இல் கெழுக்களைக் கொண்ட  ஒவ்வொரு தலையொற்றை அடுக்குச்சார்பு *f*  யின் ஒவ்வொரு மூலமும் *S* யில் மட்டுமல்லாது R ஏதேனும் ஒருங்கிணைந்து மூடிய ஆட்களம் முழுவளையத்தினை சாராமல் இருந்தால், பின்னங்கள் புலத்தில் ஒருங்கிணைந்து மூடிய வளையம் என பாெருள்படும்.

ஒரு வளையம் ஆட்களமாக இல்லாதிருந்தால், பொதுவாக  ஒருங்கிணைந்து மூடியது என்பதன் பொருள் ஒவ்வொரு அண்மை வளையமும் ஒருங்கிணைந்து மூடிய ஆட்களம் ஆகும்.

சில வேளைகளில் ஒருங்கிணைந்து மூடிய ஆட்களம் "இயல்நிலை"  எனப்படுகிறது. இது  ஒருங்கிணைந்து மூடியது என பெயரளவில் கருதப்படுகிறது. பெயாின் அலகாக்கல் என்பது, எளிமையாக சொன்னால்ஒருங்கிணைந்து மூடிய வளையங்களில் சிறப்பானது என பொருள்படும்.

## வரிசைபடுத்தப்பட்ட குலம்
ஒரு வரிசைப்படுத்தப்பட்ட குலம் G ஒருங்கிணைந்து மூடியது எனில் G யில் உள்ள எல்லா உறுப்புகள்  *a* மற்றும் *b* களுக்கும், அனைத்து இயல்எண் n , *a**n* ≤ *b* எனில்   *a* ≤ 1 என்பது சாியாகும்.

இந்த பண்பு வரிசை குலம் ஒரு ஆா்க்கிமீடியன் என்பதை வலுவாக்குகிறது. பின்னல் வரிசை குலம் ஒருங்கிணைந்து மூடியது எனில் அது ஆா்க்கிமீடியனுக்கு சமமாகும். ஒவ்வொரு ஒருங்கிணைந்து மூடிய திசையுறு குலமும் பரிமாற்று குலம் ஆகும் என்பது ஆச்சாியப்படுத்தும்  தேற்றம் ஆகும்.ஒவ்வொரு திசையுறு குலமும் முழுப் பின்னல் வரிசை குலத்தில் பொதிந்துள்ளது  if and only if ஒருங்கிணைந்து மூடியது ஆகும்.  மேலும் ஒவ்வொரு ஆா்கிமீடியன் பின்னல் வரிசை குலமும் ஒரு பரிமாற்று ஆகும்.

## மேற்கோள்கள்
* R. Hartshorne, *Algebraic Geometry*, Springer-Verlag (1977)
* M. Atiyah, I. Macdonald *Introduction to commutative algebra*  Addison-Wesley Publishing Co., Reading, Mass.-London-Don Mills, Ont. 1969
* H. Matsumura *Commutative ring theory.* Translated from the Japanese by M. Reid. Second edition. Cambridge Studies in Advanced Mathematics, 8.
* A.M.W Glass, *Partially Ordered Groups*, World Scientific, 1999

பகுப்பு:இயற்கணிதம்
ரூபனால்

**ரூபனால்** (*Drupanol*) என்பது இயற்கையாகக் கிடைக்கக் கூடிய பீனால் ஆகும். இஃது செராலியா ரூபாஸியா தாவரத்தின் விதைகளில் இருந்து பிாித்தெடுக்கப்படுகிறது. ரூபனால் சில நேரங்களில் பஃகுயால் சோ்மம் என்றே கூறப்படுகிறது. ஆனால் உண்மையில் இவை இரண்டும் வெவ்வேறு சோ்மங்களாகும். இரண்டிற்கும் ஒரே மூலக்கூறு வாய்ப்பாடும், எடையும் உடையதாக இருந்தாலும் அவற்றின் வேதியியல் அமைப்பு வெவ்வேறானதால் அவை அமைப்பு மாற்றியங்களாகும். ரூபனால், ஆன்ட்ரோஜெனிக் மற்றும் ஆனோபாலிக் செயல்பாடு உடையது. எனவே ரூபனால் பைட்டோ ஆன்ட்ரோஜென் ஆகும். ரூபனாலுக்கு மாறாக பஃகுயாலுக்கு ஆன்டிஆன்ட்ரோஜென் செயல்பாடு உள்ளது.

## மேற்கோள்கள்

பகுப்பு:பீனால்கள்
பகுப்பு:அரோமாட்டிக் சேர்மங்கள்
பி. எம். சையது

**பதநாத முகமது சையது** (*Padanatha Mohammed Sayeed*) இந்திய தேசிய காங்கிரசு கட்சியின் தலைவராக இருந்தார். 1967 ஆம் ஆண்டு முதல் 2004 ஆம் ஆண்டு வரை இலட்சத்தீவைப் பிரதிநிதித்துவப்படுத்தி தொடர்ந்து பத்து முறை மக்களவை உறுப்பினராக இருந்தார்.

## வாழ்க்கைக் குறிப்பு
1941 ஆம் ஆண்டு மே மாதம் 10 ஆம் தேதியன்று இலட்சத்தீவின் ஆந்த்ரோட்டு தீவில் பிறந்தார். மங்களூரில் உள்ள அரசு கலைக் கல்லூரியிலும், மும்பை சித்தார்த்தா சட்டக் கல்லூரியிலும் பயின்றார்.

புனேவில் உள்ள இந்திய சமுதாயக் கல்லூரியில் சட்டப் பட்டதாரியான இவரின் மகன் முகம்மது அம்துல்லா சையதும்  26 வயதில் இலட்சத்தீவு தொகுதியில் இருந்து தேர்ந்தெடுக்கப்பட்டார். 15 ஆவது மக்களவையில் இளைய நாடாளுமன்ற உறுப்பினராக இருந்தார்.

## அரசியல் வாழ்க்கை
சையது முதன்முதலில் 1967 ஆம் ஆண்டு தனது 26ஆவது வயதில் மக்களவைக்குத் தேர்ந்தெடுக்கப்பட்டார். இலட்சத்தீவிலிருந்து அமைச்சரான முதல் மற்றும் ஒரே நாடாளுமன்ற உறுப்பினர் என்ற சிறப்பு இவருக்கு உண்டு.

1979-1980 ஆம் ஆண்டுகளில் மத்திய மாநில, எஃகு, நிலக்கரி மற்றும் சுரங்க அமைச்சராகப் பணியாற்றினார்; 1993–1995 ஆம் ஆண்டுகளில் மத்திய உள்துறை அமைச்சராகவும்  1995–1996 ஆம் ஆண்டுகளீல் மத்திய மாநில தகவல் மற்றும் ஒலிபரப்பு அமைச்சராகவும், 1998-2004 ஆண்டுகளில் மக்களவையின் துணை சபாநாயகராகவும் இவர் பணியாற்றினார்.

1967 ஆம் ஆண்டு மக்களவைத் தேர்தலில் வெற்றி பெற்ற சையது 2004 ஆம் ஆண்டு வரை ஒவ்வொரு தேர்தலிலும் வெற்றி பெற்று தொடர்ந்து பத்து முறை இலட்சத்தீவு நாடாளுமன்ற உறுப்பினராகப் பணியாற்றினார். 2004 ஆம் ஆண்டு நடைபெற்ற பொதுத் தேர்தலில் ஒருங்கிணைந்த ஜனதா தளத்தின்  டாக்டர்  பூக்குங்கிகோயாவிடம்  71 வாக்குகள் வித்தியாசத்தில் தோற்றுப்போனார். பின்னர் தில்லியின் தேசிய தலைநகர் பிரதேசத்தை பிரதிநிதித்துவப்படுத்தும் இராச்யசபா உறுப்பினரானார்.  2005 ஆம் ஆண்டு டிசம்பர் மாதம் 18 அன்று சியோலில் மாரடைப்பால் இறந்தபோது சையது மத்திய மின்துறை அமைச்சராக இருந்தார்.

## மேற்கோள்கள்

பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:1941 பிறப்புகள்
பகுப்பு:2005 இறப்புகள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மலையாள அரசியல்வாதிகள்
பெஞ்ச் தேசியப் பூங்கா

**பெஞ்ச் தேசியப் பூங்கா** ( *Pench National Park*)  சியோனி மாவட்டத்தில் 1975 ஆம் ஆண்டு ஏற்படுத்தப்பட்டது. இப்பூங்கா 257.26 ச.கி.மீ. பரப்பளவு கொண்டது. அண்மை நகரம் சியோனி, பூங்காவிலிருந்து 50 கி.மீ. தூரத்திலுள்ளது. இதன் வானூர்தி நிலையமாகவும், தொடருந்து நிலையமாகவும் நாக்பூர் இருக்கிறது. பூங்காவைப் பார்ப்பதற்கு மார்ச்சிலிருந்து ஜூன் வரை பொருத்தமான காலம் ஆகும். இங்கு ஒய்வில்லங்கள் ஐந்து உள்ளன.

thumb|பெஞ்ச் பூங்காவில் காணப்படும் பெண்புலி
இப்பூங்காவில் வறண்ட இலையுதிர்காடுகளும் புலிகளும் பல்வகையான மான்களும் பறவைகளும் உள்ளன. இங்கு வேங்கை, சோம்பற்கரடி, சாம்பர், கவரிமான், சீதல், குரைக்கும் மான், நாற்கொம்பன், காட்டுநாய், வராகம் முதலிய விலங்குகள் காணப்படுகின்றன. தேசிய நெடுஞ்சாலை 44 இல் பௌனியிலிருந்து இப்பூங்காவைச் சென்றடையலாம். இப்பூங்காவிற்கு துரியா, கர்மஜ்கிரி என்ற இரு நுழைவாயிற்கள் உள்ளன.

## மேற்கோள்கள்

## வெளி இணைப்புகள்

*

பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய தேசியப் பூங்காக்கள்
பகுப்பு:சிவனி மாவட்டம்
பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
கணையத் திட்டுகள்

**கணையத் திட்டுகள்** *(pancreatic islets)* அல்லது  **இலாங்கர்கான்சுத் திட்டுக்கள்** *(islets of Langerhans)* நீள்வட்ட வடிவில் உள்ள இன்சுலினைச் சுரக்கும் இழையத் தொகுப்புகள். இவை கணையத்தில் எங்கும் திட்டுத் திட்டாகப் பரவியுள்ளன. குறிப்பாகக் கணையத்தின் தலைப்பகுதியை காட்டிலும் உடல், வால் பகுதிகளில் அதிகம் உள்ளது. மனித உடலில் 1 முதல் 2 மில்லியனளீழையத் திட்டுக்கள் இருக்கின்றன. இவை கணையத்தின் மொத்த எடையில் 1 முதல் 2 % எடையிலலமைகின்றன. கணையத் திசுக்களிலேயே அதிக இரத்த ஓட்டம் உள்ள திசுப் பகுதியாக இவை கருதப்படுகின்றன. ஆனால் இவற்றின் சுரப்புக்கள் மற்ற நாளம்மில்லா சுரப்பிக்களைப் போல இரத்த ஓட்டத்தில் கலக்கவிடாமல் கல்லீரல் களக் குருதியோட்டத்தில் கலக்கவிடுகிறது.

நிறமியேற்றத்தினைக் கொண்டு இதன் உயிரணுக்களை நான்கு வகைகளாக பிரிப்பர். அவை: 'ஏ', 'பி', 'டி', "எப்"  என்பன ஆகும். 'ஏ', 'பி', 'டி' உயிரணுக்கள் ஆல்பா, பீட்டா, காமா உயிரணுக்கள் என அழைக்கப்டுகிறன.

## மேற்கோள்கள்

## வெளி இணைப்புகள்
* Pancreas at the Human Protein Atlas

பகுப்பு:மாந்தரின உடற்கூற்றியல்
மழைத் தூசி

thumb|செஃப்லிரா இலையில் மழை தூசி (பாரிஸ் அருகில், பிரான்ஸ்)
**மழைத் தூசி** (*rain dust*) அல்லது **பனித் தூசி** (*snow dust*) பல்வேறு மழை வடிவில்  தூசியுடன் கலந்து தாவரங்களின் இலைகளின் மேல் படர்கிறது இதை நுண்ணோக்கி இல்லாமல் பார்க்கலாம் .

## புவியியல்
 வட ஆபிரிக்காவின் வடக்குப் பகுதியின் வளிமண்டலப் பற்றாக்குறைகளிலிருந்து தூசி ஏற்படுகிறது. மொராக்கோ மற்றும் மத்திய அல்ஜீரியாவில் உள்ள சஹாரா, அட்லஸ் மலைகள் ஆகியவற்றிலிருந்து காற்றினால் அல்லது மழையால்  தூசி பரவுகிறது.  பல்லேரிக் தீவுகள் ஆகியவை பாலைவன தூசின் முக்கிய ஆதாரங்களை அடைகின்றன.ள்ள .

சேற்று மழைகள் ஒப்பீட்டளவில்   1990 களின் தொடக்கத்தில் மத்தியதரைக் கடல் பகுதியில் அதிகரித்து வருகின்றன.

இது வட அமெரிக்காவின் வறண்ட பாலைவன பகுதிகளில் மேற்கு டெக்சாஸ் அல்லது அரிசோனாவில் ஏற்படுகிறது. இது மார்ச் 18, 2008 அன்று டெக்ஸிகில் உள்ள பெக்ஸார் கவுண்டி பகுதியில்  அவ்வப்போது புல்வெளிகளில் நடக்கிறது.

## தூசி கலவை
 மழை காரம் (base) வகையை சேர்ந்தது. பெரிய துகள்களில் சில சல்பேட் மற்றும் கடல் உப்பு (முக்கியமாக சோடியம், குளோரின் மற்றும் மெக்னீசியம்) போன்ற இரசாயனங்கள் கலவையாகும்.  குறைவான அளவிலான தாதுக்கள்: இலை, குவார்ட்ஸ், ஸ்மெக்டைட், பலிர்கோரைட், கயோலினைட், கால்சிட், டோலோமைட் மற்றும் ஃபெல்ஸ்பேர்ஸ் உள்ளது. 

## முக்கியத்துவம்
மழைக்காலங்களில் உள்ள திடப்பொருட்களின் அளவு m2 க்கு 5.3 கிராம் என மதிப்பிடப்பட்டுள்ளது (மான்ட்சென்னி, கத்தோலோனியாவில் செய்யப்பட்ட ஒரு ஆய்வில்) இந்த இடத்தில் தூசிக்கு 34% கால்சியம் தேவைப்படுகிறது. தூசி துகள்கள் வைப்பு அளவு ஆண்டு பொறுத்து மிகவும் மாறி உள்ளது. சஹாரன் தூசி கணிசமாக மழை நீர் pH அதிகரிக்கிறது. இது அமில மழையின் விளைவுகளை எதிர்க்கலாம். செர்னோபில் பேரழிவின் கதிரியக்கம் 2000 ஆம் ஆண்டில் கிரேக்கத்திற்கு மழை தூசி கொண்டு வந்தது.

## குறிப்புகள்


பகுப்பு:வானிலை
பகுப்பு:நீரின் வடிவங்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பெண் ஏன் அடிமையானாள் ?

தமிழகத்தில் தந்தை பெரியார் என அழைக்கப்படும் ஈ. வெ. இராமசாமியால் எழுதப்பட்ட நூலாகும். எதிர் வெளியிட்டின் மூலம் நவம்பர் 2013ல் இரண்டாம் பதிப்பாக வெளியிடப்பட்டுள்ளது .ஈ .வெ. ராமசாமி ஆகிய பெரியாரின் முன்னுரையுடன்  1942ல் இந்த நூல் முதலாவதாக வெளியிடப்பட்டுள்ளது 

## பொருளடக்கம்
கற்பு , வள்ளுவரும் கற்பும் , காதல் , கல்யாண  விடுதலை , மறுமணம் தவறல்ல , விபச்சாரம் ,விதவைகள்  நிலைமை , சொத்துரிமை , கர்ப்பத்தடை , பெண்கள் விடுதலைக்கு "ஆண்மை" அழிய வேண்டும்  ஆகிய பத்து தலைப்புகளில் கருத்துகள் பதியப்பட்டுள்ளன .

நூலிலிருந்து  சில மேற்கோள்கள் , " அன்பு , ஆசை , நட்பு என்பனவற்றின்  பொருளை தவிர , வேறு பொருளை கொண்டதென்று சொல்லும்படியான காதல் என்னும் ஒரு தனித்தன்மை ஆண் - பெண் சம்பந்தத்தில் இல்லை " .

## மேற்கோள்கள்
 

பகுப்பு:தமிழ் நூல்கள்
நகடா

நகடா முன்பு நாகதரா என்று அழைக்கப்பட்டிருக்கிறது. மேவார் மன்னரான நாகாதித்யர் ஆறாம் நூற்றாண்டு வாக்கில் உருவாக்கிய நகரம். நகரைச்சுற்றி மலைகள் அரண் செய்கின்றன. அம்மலைகள் மேலே கோட்டை இருந்திருக்கிறது. ஆங்காங்கே அதன் இடிபாடுகள் இருக்கின்றன.

ஒரு காலத்தில் மேவார் நாட்டின் தலைநகரமாக இருந்த ஊர் இது. பத்தாம் நூற்றாண்டு வாக்கில் இந்த நகரம் முழுமையாகக் கைவிடப்பட்டுள்ளது. இப்பகுதியில் ஐம்பதுக்கும் மேற்பட்ட புராதன ஆலயங்களின் அடித்தளங்கள் கண்டடையப்பட்டுள்ளன. அவற்றில் முக்கியமானது சகஸ்ரபாகு கோயில் ஆகும்.
## மேற்கோள்கள்

பகுப்பு:உதய்ப்பூர் மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
கில்கட்டானி

Qillqatani (Aymara qillqaña எழுதுவதற்கு, -ஒரு பின்னொட்டியை குறிப்பிடுவதற்கு ஒரு பின்னொட்டு, -அதைக் குறிப்பிடுவதற்கு ஒரு பின்னொட்டு, "எழுதப்பட்ட ஒன்றைக் கொண்டது", க்லேகாடானி, க்வெலிகாணி என மொழிபெயர்க்கப்படும்), பெருவில் தொல்பொருள் ஆய்வு மையம். இது நதிக்கு மேலே 5 மீட்டர் (16 அடி) உயரத்தில், சாண்டோ ரோசா மாவட்டத்தில் உள்ள புனோ பிரதேசத்தில், எல் கொலாவோ மாகாணத்தில் உள்ள ரியோ சிலாவுக்கு மேலே அமைந்துள்ளது. கில்ல்காடினி சூழப்பட்ட சூழலுடன் சூழப்பட்டுள்ளது.

இந்த தளம் பெருவின் தேசிய கலாச்சார பாரம்பரியம் (பத்ரிமோனிச கலாச்சார) அறிவிக்கப்பட்டது. அதன் விரிவான ராக் ஆர்ட் பேனல்களுக்கு Qillqatani அறியப்படுகிறது

## தொல்பொருளியல்
டைட்டாககா ஏரியின் முதல் தொல்பொருள் தளம் கிளைக்கடானி முறையாக தோண்டியெடுக்கப்பட்டது. இந்த இடத்தில் 36 தொன்மையான கலாச்சாரங்களை தொல்பொருள் ஆராய்ச்சியாளர்கள் கண்டறிந்துள்ளனர். 7500 முதல் 4000 பிபி வரை, குயில்காட்டானி வேட்டைக்காரர்களால் பருவகால முகாமையாளராக வசித்து வந்தார். இந்த ஆரம்பகால வசிப்பிடர்கள் பெரும்பாலும் ஒட்டகவிதைகளை வேட்டையாடினர், மேலும் சிலர் மான். 3660 BP முதல், குயில்காட்டானி குடிமகனான ஒட்டக மேட்டுக்குடிகளால் குடியேற்றப்பட்டார், அவர் வீடுகளை கட்டியெழுப்பினார் மற்றும் நீண்ட காலமாக அந்த இடத்தை ஆக்கிரமித்துக்கொண்டார். செனபோடியம் பெற குறைந்த மனப்பான்மையில் இருந்து வந்த மக்களுடன் இந்த பிற்பகுதி மக்களும் வர்த்தகம் தொடங்கியது.

## குறிப்புகள்

## நூற்பட்டியல்
* 

## வெளி இணைப்புகள்
* Spatial and Temporal Variation in Stone Raw Material Provisioning in the Chivay Obsidian Source Area

பகுப்பு:தொல்லியற்களங்கள்